
                Nr.23/130/2004

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind colaborarea în domeniul transportului feroviar, semnat la Kiev la 21 octombrie 2003, primit cu adresa nr.468 din 30 august 2004.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

RAPORT

asupra proiectului de Lege pentru ratificarea Acordului între Guvernul României şi Cabinetul de Miniştri al Ucrainei privind colaborarea în domeniul transportului feroviar, semnat la Kiev la 21 octombrie 2003


În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x - 468 din 30 august 2004, pentru avizare şi dezbatere în fond, cu proiectul de Lege pentru ratificarea Acordului între Guvernul României şi Cabinetul de Miniştri al Ucrainei privind colaborarea în domeniul transportului feroviar, semnat la Kiev la 21 octombrie 2003.

Acordul a fost încheiat pentru stabilirea cadrului juridic în domeniul transportului feroviar, ţinând seama de faptul că între cele două ţări există patru puncte de trecere pe calea ferată şi anume:



- Vicşani - Vadul Siret;



- Valea Vişeului - Berlebaş;



- Câmpulung Tisa - Teresva;



- Halmen - Deakovo.



Prin Acord, care a fost încheiat pe o perioadă nedeterminată, se reglementează, în principal, următoarele probleme:



- trecerea trenurilor peste frontiera de stat, transbordarea mărfurilor şi transpunerea vagoanelor;



- trecerea frontierei de stat de către personalul căilor ferate din cele două ţări;



- răspunderi pentru eventuale daune;



- modul de soluţionare al litigiilor.



Proiectul de lege a fost avizat favorabil de Consiliul Legislativ cu nr.1071 din 25 iunie 2004.



Proiectul de lege a fost avizat favorabil de Comisia juridică, de disciplină şi imunităţi, cu nr.468/2004.



În raport de obiectul de reglementare şi conţinutul său, proiectul de lege face parte din categoria legilor ordinare.



Dezbaterile asupra proiectului de lege au avut loc în şedinţa comisiei din data de 2 septembrie 2004.



La lucrările comisiei au participat 19 deputaţi din totalul de 24 deputaţi, membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să avizeze favorabil proiectul de lege, în forma prezentată.



Raportul comisiei a fost adoptat în unanimitate.



Potrivit prevederilor Constituţiei României, republicată, proiectul de lege este de competenţa decizională a Senatului.

                PREŞEDINTE,                                              SECRETAR,

                  István Antal                                                Aurelia Vasile

Expert,

Daniel Bădina

